A feladatok megoldása kötelező, a megoldásokat osztályozom! A megoldásokat e-mail-ben várom 2012. február 19-ig, vagy kinyomtatva 2012. február 18-ig!

I. Döntse el az alábbi állításokról, hogy igaz vagy hamis! A hamis döntést minden esetben indokolja!
1. A bevételszámlákon a növekedés a számla K oldalán jelenik meg, a csökkenés a számla T oldalára kerül elszámolásra. A számlának soha nincs nyitóegyenlege, a zárás során azonban rendezni kell őket. 

2. Értelmezhető az alábbi gazdasági eseménytípus: a gazdasági esemény hatására valamely eszköz növekszik, és egy forrás ugyanolyan mértékben csökken.

3. A főkönyvi könyvelés részletes mennyiségi és értékbeni nyilvántartást jelent. 

4. A főkönyvi számla az analitikus nyilvántartás egyik eszköze.

5. A főkönyvi számla két oldalának Tartozik, illetve Követel elnevezése, minden esetben valós tartozást, illetve követelést fejez ki.

6. A gazdasági eseményeket a vagyonra gyakorolt hatásuk alapján két típusba sorolhatjuk: az alapvető gazdasági eseményre és az összetett gazdasági eseményre.

7. Az alapvető és az összetett gazdasági események között az a különbség, hogy az alapvető gazdasági esemény kizárólag az eszközökre és forrásokra gyakorol hatást, míg az összetett gazdasági esemény a vállalkozás eredményét is megváltoztatja.

8. A leltár olyan teljes körű, mennyiségi és értékbeni kimutatás, amely adott időpontra vonatkozik.

9. A leltározás történhet mennyiségi felvétellel vagy egyeztetéssel.

10. A leltározással megállapított érték és a könyv szerinti érték különbözetével a mérlegel lezárt év eredményét kell módosítani.

11. A leltározásnak mindig a mérleg fordulónapján kell történni.

12. A vállalkozásoknak a könyvek lezárásához, a beszámoló elkészítéséhez leltárt kell összeállítaniuk.

13. A számviteli törvény előírásai alapján leltárt csak abban az esetben kell összeállítani, ha a vállalkozás nem vagy nem folyamatosan vezeti a nyilvántartásait. 

14. A könyvviteli zárlathoz egy-egy üzleti év végén a folyamatos könyvelés teljessé tétele érdekében végzett kiegészítő, helyesbítő, egyeztető, összesítő könyvelési munkák és a számlák technikai zárása tartoznak.

15. A vállalkozás az éves beszámolót, valamint az azt alátámasztó főkönyvi kivonatot, leltárt és értékelést olvasható formában 5 évig köteles megőrizni.

16. Szigorú számadású bizonylat az, amelyet a vállalkozás annak minősít.

17. A bizonylati elv azt jelenti, hogy könyvelni csak bizonylat alapján szabad.

18. A vállalkozás az értékesítésről kiállított számlán javította a mennyiségi egységet, szabályosan, azaz a rossz összeget áthúzta és fölé írta a helyes összeget, a javítást végző aláírta a javítást. A vállalkozás helyesen járt el.

19. A számviteli bizonylatokat a vállalkozás olvasható formában legalább 8 évig köteles megőrizni.

20. Az árbevétel elszámolásának alapbizonylata a követelés jóváírásáról szóló bankkivonat.

II. Egy vállalkozás vagyonrészei 201... január 1-jén: (adatok eFt-ban)

Tárgyi eszközök:



12 000

Munkabér-tartozás:



  1 100

Adótartozások:



     143

Jegyzett tőke:




14 200

Árukészlet:




  2 300

Szállítók:




     240

Váltókövetelések:



     555

Elszámolási betét:



  2 142

Mérleg szerinti eredmény:


...........

Aktív időbeli elhatárolások:


       15

Gazdasági műveletek:

1. Nyitás.

2. A mérleg szerinti eredmény átvezetése az eredménytartalékba.

3. A múlt évi adótartozás átutalása megtörtént, a bankértesítés megérkezett.

4. A decemberi bérek kifizetéséhez szükséges összeget felvették a bankszámláról, a bankértesítés is megérkezett.

5. A munkabérek kifizetése megtörtént.

6. Áruértékesítés történt készpénzért, az 1 280 000 Ft-ról a pénztárbevételi bizonylat kiállítása megtörtént. Az eladott áruk beszerzési áron számított értéke feladás szerint 985 000 Ft.

7. Befizettek 1 250 000 Ft készpénzt a bankszámlára, a bankértesítés is megérkezett.

8. Az anyagbeszerzőnek utólagos elszámolásra kifizettek 10 000 Ft készpénz a pénztárból, a pénztárkiadási bizonylat szerint.

9. Készpénzért 3 000 Ft értékben írószereket vásároltak, ami azonnal felhasználásra került.


Feladat:

a) Készítsen nyitómérleget!

b) Végezze el a könyvelést időrendben és főkönyvi számlákon is (az ÁFA könyveléstől tekintsen el)!

c) Készítsen főkönyvi kivonatot a könyvelés ellenőrzésére!

d) Számítsa ki a cég adózás előtti eredményét!

